**Til dig, der er smittet med klamydia**

# Hvordan bliver jeg behandlet?

# I langt de fleste tilfælde er klamydiabakterien nem at komme af med. Din læge giver dig en recept på den medicin, du skal tage, og som regel vil du være rask efter 14 dage. Hvis du har symptomer, og de ikke forsvinder 1-2 uger efter behandlingen, skal du undersøges igen hos din læge

#  Hvordan med sex, når jeg har klamydia?

# Du skal bruge kondom i 14 dage efter, du har startet behandlingen. Har du stadig symptomer, skal du fortsat bruge kondom.

#  Er kæresten smittet?

# Klamydia smitter nemt. Der er derfor stor sandsynlighed for, at din kæreste også har klamydia. Sørg for at fortælle, at du har

# klamydia, så din kæreste bliver undersøgt og behandlet samtidig med dig. Hvis du selv bliver behandlet, men din smittede kæreste ikke gør, kan du få klamydia igen. Har du haft andre partnere inden for de sidste 6-12 måneder, skal den eller de personer også have besked. Når du giver besked videre, er du med til at forhindre, at klamydia spreder sig. Hvis du ikke selv vil, kan du få lægen til at kontakte dine partnere.

#  Hvad sker der, hvis klamydia ikke behandles?

# Ubehandlet klamydia kan have alvorlige følger for kvinder, der risikerer:

# Underlivsbetændelse

# Ufrivillig barnløshed

# Kroniske underlivssmerter

# Graviditet uden for livmoderen

# Klamydia kan også forringe kvinders evne til at få børn, hvis infektionen ikke behandles. En graviditet uden for livmoderen kan ikke gennemføres og kan tilmed være farlig.

# For mænd kan det være meget ubehageligt at have klamydia, men sygdommen har ikke så alvorlige følger. Kun få mænd får betændelse i bitestiklerne med hævelse og feber som følge af sygdommen.

#  Hvem har smittet mig?

# Du kan have haft klamydia i lang tid, inden du har opdaget sygdommen. Derfor kan det være svært at vide, hvem du er blevet smittet af. Har du symptomer, vil de som regel tidligst være kommet 2-3 uger efter, du er blevet smittet.

#

# Hvordan undgår jeg klamydia i fremtiden?

# Kondom beskytter mod klamydia, hvis du bruger det under hele samlejet.